
EXPEDIENT IRTA-2024115DSDA

CONTRACTE ESPECÍFIC DEL SDA LICITAT PEL CONSORCI DE SERVEIS UNIVERSITARIS DE CATALUNYA PER A L’HOMOLOGACIÓ DE PROVEÏDORS DE SERVEIS DE DESENVOLUPAMENT DE PROGRAMARI I DE CONSULTORIA PER A LA GOVERNANÇA TECNOLÒGICA, AMB LA REFERÈNCIA D’EXPEDIENT CSUC 23/43


1. DETERMINACIÓ DE L’OBJECTE DEL CONTRACTE I NECESSITAT
L’IRTA necessita contractar els serveis professionals de personal tècnic pel desenvolupament de programari i de consultoria per a la governança tecnològica per al desenvolupament i integració amb la plataforma de catàlegs Marketplace del CSUC, mitjançant el contracte específic del SDA licitat pel Consorci de Serveis Universitaris de Catalunya per a l’homologació de proveïdors de serveis de desenvolupament de programari i de consultoria per a la governança tecnològica, amb la referència d’expedient CSUC 23/43, de les categories següents:
· Categoria 1: Perfil de cap de projecte
· Categoria 2: Perfil de consultor
· Categoria 3: Perfil d’analista programador (enginyer de software).

2. ÒRGAN DE CONTRACTACIÓ DEL CONTRACTE DERIVAT
L’òrgan de contractació és el Director General de l’IRTA, d’acord amb el Decret del Departament d’Agricultura 165/2018, de 17 de juliol, de nomenament.

3. DETERMINACIÓ DE LA DURADA DEL CONTRACTE I DEL CALENDARI 
L’inici del contracte és a partir de la signatura d’acceptació de l’adjudicació i té una durada aproximada de 7 mesos. La finalització del contracte serà el dia en que les parts signin l’acta de recepció amb conformitat de tots els desenvolupaments objecte del servei i el codi font, signatura que tindrà lloc en el termini de 15 dies a partir de la data de l’últim lliurament.


4. Codi CPV 
Codi nomenclatura CPV: 72212610-8 Serveis de desenvolupament de programari de bases de dades

5. VALOR ESTIMAT DEL CONTRACTE I PRESSUPOST DE LICITACIÓ 
El valor estimat del contracte és de 21.150,00 € (IVA exclòs) 
El pressupost de licitació és de 25.591,50 € (IVA inclòs), dels quals 21.150.00 € corresponen a la base imposable i 4.441,50 € al 21 % IVA. 

6. PROCEDIMENT D’ADJUDICACIÓ ESCOLLIT I CRITERIS DE VALORACIÓ
Invitació a una empresa homologada a l’acord marc a presentar una oferta econòmica, igual o inferior a la presentada a l’acord marc, d’acord amb la clàusula 23 i següents del Plec de Clàusules Administratives Particulars que regeixen l’acord marc.

7. TERMINI I FORMA DE PRESENTACIÓ DE L’OFERTA
Data límit de presentació d’ofertes: 8 de novembre de 2024 a les 14:00 hores 
Forma de presentació: mitjançant sobre digital

8. PRESENTACIÓ D’OFERTES
Els licitadors hauran de presentar:
- La seva oferta econòmica 
En l’import s’entendran compresos a tots els efectes els impostos i despeses de qualsevol índole, llevat de l’IVA que es desglossarà a part. 
No s’acceptaran les ofertes que tinguin omissions, esmenes o errors que impedeixin de conèixer clarament el que es considera fonamental per a valorar-les.
L’oferta ha de ser igual o inferior a la que el proveïdor va ofertar al Sistema Dinàmic d’Adquisició.

- Una Declaració responsable vigència requisits capacitat i aptitud.

Per a consultes referents a aquesta oferta, els licitadors podran adreçar-se a: licitacions@irta.cat 

L’empresa no haurà de constituir garantia definitiva.

9. RESPONSABLE DEL CONTRACTE
Es designa com a responsable del contracte el Director Científic de l’IRTA

10. DISPOSICIÓ FINAL
En tot el no previst en aquesta invitació regeixen els plecs aprovats per a la licitació i l‘execució de contracte específic del SDA licitat pel Consorci de Serveis Universitaris de Catalunya per a l’homologació de proveïdors de Serveis de Desenvolupament de programari i de consultoria per a la governança tecnològica, amb la referència d’expedient CSUC 23/43

